31995R1961
L 189/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1961/95 НА КОМИСИЯТА
от 9 август 1995 година
за изменение на Регламент (ЕО) № 3175/94 относно определянето на подробни правила за прилагане на специфичния режим на снабдяване със зърнени продукти на малките острови в Егейско море и за установяване на прогнозен баланс на снабдяването
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2019/93 на Съвета от 19 юли 1993 г. относно въвеждане на специфични мерки за малките острови в Егейско море относно някои селскостопански продукти (1), последно изменен с Регламент (ЕО) № 1363/95 на Комисията (2), и по-специално член 4 от него,
като има предвид, че Регламент (ЕИО) № 2958/93 на Комисията (3), последно изменен с Регламент (ЕО) № 1802/95 (4), определя подробните правила за прилагането на специфичния режим на снабдяване на малките острови в Егейско море с някои селскостопански продукти;
като има предвид, че, за да се вземат под внимание специфичните търговски практики в сектора на зърнените култури, Регламент (ЕО) № 3175/94 на Комисията (5) определя подробните правила, в допълнение към или като дерогации на разпоредбите на Регламент (ЕИО) № 2958/93; като има предвид, че, за да се постигне целта на режима на снабдяване, предвиден в Регламент (ЕИО) № 2019/93, и по-специално, за да се облекчи естественото затруднение на малките острови в Егейско море, без да се спъва развитието на местното производство, е уместно да се приеме 12 000 тона ечемик, произведени на остров Лимнос, да участват в този режим, при условие че това количество ечемик е в излишък за специфичните потребности на този остров; като има предвид, че се налага да се определи фиксираната сума на помощта, която трябва да се предостави за доставянето на този продукт от остров Лимнос на малките острови в Егейско море;
като има предвид, че мерките, предвидени в настоящия регламент, са в съответствие със становището на Управителния комитет по зърнените култури,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 3175/94 се изменя, както следва:
1.
Добавя се следният член 2а:
„Член 2а
1. Фиксираната сума на помощта от 15 ECU на тон, определена в член 1, параграф 1, първото тире от Регламент (ЕИО) № 2958/93, се предоставя за количество от 12 000 тона годишно за доставянето на ечемик, произведен на остров Лимнос, на другите малки острови в Егейско море.
2. Не се предоставя никаква помощ за доставяне на ечемик, попадащ под код по КН 1003, на остров Лимнос.“
2.
Приложението се заменя с приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейските общности.
Той се прилага от 1 юли 1995 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 август 1995 година.